Свой Хлопец мае шанц заняць месца ў харчовым ланцугу свайго Наxadчальніка. Прабачце, я не зусім дакладна выказаў думку. Начальнік, канечне, у любы момант можа “з’есці” Свайго Хлопца. Але я хацеў сказаць пра другое. Свой Хлопец знаходзіцца на такім узроўні даверу Начальніка, што нават ведае яго хатні адрас і мае права прыносіць Дары – бульбу і сала. На пытанне Начальніка: “Ты, мабыць, трымаеш кабанчыка”? – трэба адказваць, што трымаеш, нават калі ты жывеш у кватэры шматпавярховага дома. Сала і бульбу, у гэтым выпадку, трэба набыць на рынку. Калі сала спадабаецца, Начальнік можа лагодна запытацца, чым ты корміш свайго кабанчыка. Трэба адказваць, што яблыкамі.